หนูเป็นทอนซิลอักเสบค่ะ ตอนแรกเป็นข้างซ้ายข้างเดียว พอไปรพ.มาให้ ยาอะมอกซีซิลลิน+คลาวูลานิล กับไดโคฟีแนคมา ตอนเย็นมันขึ้นมาอีกข้างนึง หนูควรทำยังไงดีคะ แล้วหนุสามารถกินอะไรได้บ้างนอกจากโจ๊ก กับข้าวต้ม
สวัสดีครับ ต่อมทอนซิลเป็นอวัยวะตรงคอหอยที่คอยป้องกันเชื้อโรคไม่ให้ผ่านไปยังทางเดินหายใจส่วนล่างการที่ต่อมทอนซิลอักเสบจึงมักเกิดจากที่รับเชื้อโรคเข้ามาแล้วเม็ดเลือดขาวภายในต่อสู้กับเชื้อโรคจนเกิดเป็นหนองโดยทั่วไปหากใช้ยาปฏิชีวนะอาการก็จะดีขึ้นใน1สัปดาห์เมื่อรับประทานยาครบชุดครับดังนั้นขอแนะนำให้รับประทานยาปฏิชีวนะต่อไปก่อนครับส่วนเรื่องอาหารนอกจากการรับประทานอาหารอ่อนๆเช่นโจ๊กข้าวต้มแล้วยังสามารถดื่มเครื่องดื่มที่ช่วยให้สบายคอเช่นน้ำอุ่นชาที่ปราศจากคาเฟอีนน้ำอุ่นผสมน้ำผึ้งหรือไอศกรีมแท่งก็ได้ครับกระนั้นหากอาการยังไม่ดีขึ้นหรือเจ็บคอมากขึ้นควรกลับไปพบแพทย์อีกครั้งเพื่อประเมินดูว่าเชื้อดื้อต่อยาที่ให้หรือไม่และพิจารณาว่าควรเปลี่ยนยาหรือไม่ครับ